అమల అక్కినేని
అమల అక్కినేని, తెలుగు సినిమా నటి మరియు జంతు సంక్షేమ కార్యకర్త. అమల తల్లి ఐర్లాండ్ దేశస్థురాలు. తండ్రి బెంగాళీ. ప్రముఖ నాట్యకారిణి రుక్మిణీ ఆరండేల్ వద్ద శాస్త్రీయ నృత్య శిక్షణ పొందుతున్న అమల తమిళ దర్శకుడు భారతీ రాజా దృష్టిలో పడి ఆయన దర్శకత్వం వహించిన వైశాలి తమిళ చిత్రం ద్వారా కథానాయికగా సినీరంగంలోనికి ప్రవేశించింది. తెలుగులో ఈమె మొదటి చిత్రం డి.రామానాయుడు నిర్మించిన చినబాబు. ఆ చిత్రంలో కథానాయకుడు నాగార్జున. నాగార్జునతో ఆ చిత్ర నిర్మాణ సమయంలో ఏర్పడిన పరిచయం ప్రేమగా మారి వారిరువురూ 1993లో వివాహబంధం ద్వారా ఒక్కటయ్యేలా చేసింది. వీరిరువురికీ 1994లో అఖిల్ అనే కుమారుడు కలిగాడు.
లలిత రామ్
లలిత రామ్ తెలుగు రచయిత్రి. ఆమె అవంతీ కళ్యాణం, మేఘ నవలలను రాసారు.
ఆమె దేవులపల్లి కృష్ణశాస్త్రి మనుమరాలు మరియు బుజ్జాయి కుమార్తె. ఆమె ఆంగ్ల సాహిత్యంలో మరియు బిజినెస్ లలో పట్టభద్రురాలు. ఆమె హైదరాబాదులో జన్మించి మద్రాసులో పెరిగింది. ఆమె బుజ్జాయి మరియు లక్ష్మీ దంపతులకు జన్మించారు. ఆమె తండ్రి భావకవి దేవులపల్లి కృష్ణశాస్త్రి కుమారుడు. ఆమె తన భర్తతో అమెరికా లోని నార్త్ పసిఫిక్ లో నివసిస్తున్నారు. ఆమె రచనా ప్రస్థానాన్ని వారసత్వంగా కొనసాగిస్తున్నారు. ఆమె రాసిన అవంతీ కళ్యాణం నవల ప్రసిద్ధి పొందింది. ఆమె 2014 లో "మేఘ" అనే నవలను వ్రాసారు.